कार की टक्कर से 5 वर्षीय बच्चे की मौत
सरायख्वाजा संतोष नगर में कार चालक ने पांच साल के बच्चे को टक्कर मार दिया। जिससे वह घायल हो गया। उसे अस्पताल ले जाया गया, जहां उपचार के दौरान उसकी मौत हो गई। सराय ख्वाजा संतोष नगर निवासी संतोष कुमार ने बताया कि वह सफाई कर्मी हैं। बुधवार सुबह करीब 9.30 बजे उनका पांच वर्षीय बेटा सुंदर बाइपास रोड के पास खेल रहा था। तभी तेज रफ्तार कार चालक ने उसे टक्कर मार दिया। इससे वह गंभीर रूप से घायल हो गया। उसे बीके अस्पताल ले जाया गया। जहां कुछ देर बाद उसकी मौत हो गई। पुलिस का कहना है कि कार चालक की अभी पहचान नहीं हो पाई है। उसकी पहचान की कोशिश की जा रही है।
hin_Deva hin_Deva